Laeveld Netbal is VUUR & VLAM
Laerskool Laeveld se netbalspanne vaar uitstekend dié seisoen. Nie net het van ons spanne uitstekende toernooie bygewoon gedurende die April vakansie nie, daar word ook baie hard geoefen. Met kundige afrigting, entoesiastiese spelers en ondersteunende ouers gaan ons van krag tot krag.
'n Groot dankie aan al ons donateurs wat in die behoeftes van ons kinders voorsien, hetsy met die borg van sportdrag, hulp met afrigting, die maak van kospakkies ens. Sonder die betrokkenheid en ondersteuning van ons ouers en die gemeenkskap is dit vir ons onmoontlik om sukses te behaal.
Op die rugbyveld wys ons manne staal... Hou die spasie dop vir rugbyuitslae!!
Read more: Netbal
Besoek aan Barberton Vigswesies
Laerskool Laeveld se skoolprefekte het met Valentysdag ‘n spesiale projek geloods “Wys my jou hart”. Leerders kon deelneem aan die kompetisie en kon hul handgemaakte harte inskryf. Met dié projek is daar net weereens besef hoe kreatief ons leerders is wat met die mooiste harte vorendag gekom het. Alle harte is na afloop van die kompetisie geskenk aan die skool.
Die skoolprefekte, mediaprefekte asook die skool se Diensspan het by verskeie geleenthede die harte gaan uitdeel onder andere by die kinderafdeling van Rob Ferreira Hospitaal asook Herfsakker Ouetehuis. Onlangs het hul ook die Huis vir Vigswesies in Barberton besoek en harte gaan uitdeel.
Read more: Besoek aan Barberton Vigswesies
Laerskool Laeveld het die afgelope Saterdag weer ‘n skitterende Pretletiekdag aangebied. Dié byeenkoms word reeds vanaf 2001 aangebied en groei jaarliks van krag tot krag. Nege kleuterskole / speelgroepies in die omgewing het die hoofletterdag op die skoolkalender bygewoon. Ongeveer 370 jong atlete het hul staal gewys op die atletiekbaan, hindernisbaan asook springkastele.
Daar is ook heerlik piekniek gehou en die maters kon smul aan alle lekkernye. Daar is ook met groot entoesiasme gesing en gespring. Baie dankie aan Westend Superspar (oom Stolla) wat gesorg het dat elke maatjie‘n pragtige medalje kon saamneem huistoe.
Read more: Lollies Pretletiekdag